ADATVÉDELMI TÁJÉKOZTATÓ ÉS FOLYAMATLEÍRÁS 
NAGYKOVÁCSI POLGÁRMESTERI HIVATAL „MINDEN GYERMEKNEK ÜLTESSÜNK EGY FÁT” PROGRAMJÁHOZ KAPCSOLÓDÓ JELENTKEZÉSEK ADATKEZELÉSÉRŐL
Nagykovácsi Polgármesteri Hivatal (a továbbiakban: Adatkezelő) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről (általános adatvédelmi rendelet, a továbbiakban GDPR) 12–13. cikke alapján tájékoztatja a programra jelentkező szülőket és a gyermekek törvényes képviselőit a személyes adatok kezeléséről.
ADATKEZELŐ MEGNEVEZÉSE, ELÉRHETŐSÉGEI:

Adatkezelő megnevezése:		Nagykovácsi Polgármesteri Hivatal
Adatkezelő székhelye:	2094 Nagykovácsi, Kossuth Lajos utca 61. 
Adatkezelő adószáma:	15390228-2-13
Honlap:	www.nagykovacsi.hu
Telefonszám:	 26/389-566/103
Képviselő:	Grégerné Papp Ildikó jegyző
AZ ADATKEZELŐ ADATVÉDELMI TISZTVISELŐJÉNEK NEVE ÉS ELÉRHETŐSÉGEI,
Neve: Schulmann Péter
E-mail cím: adatvedelem@nagykovacsi.hu

AZ ADATKEZELÉS CÉLJA:
A programra történő jelentkezések fogadása és elbírálása; a faültetés, a facsemete és a névtábla biztosításának megszervezése; kapcsolattartás és értesítés; továbbá a korábbi programrésztvevők fa- vagy névtáblapótlási kérelmeinek fogadása és teljesítése.

AZ ADATKEZELÉS JOGALAPJA:
a GDPR 6. cikk (1) bekezdés a) pontja szerinti hozzájárulás. A szülő vagy törvényes képviselő a saját adatai, valamint a gyermek képviseletében a gyermek adatai tekintetében adja meg a hozzájárulást.

KEZELT ADATOK KÖRE:
A jelentkezési űrlapon: a szülő neve, e-mail-címe, a gyermek neve és születési dátuma.

AZ ADATKEZELÉS SORÁN AZ ADAT AZ ALÁBBI HARMADIK SZEMÉLYEK RÉSZÉRE, A MEGJELÖLT JOGALAPPAL KERÜL TOVÁBBÍTÁSRA:
Adatkezelő az adatokat harmadik fél részére nem továbbítja, ám felhívja az érintettek figyelmét, hogy személyes adatok bíróság és hatóság részére történő kiadását előírhatja jogszabály. Amennyiben bíróság vagy hatóság jogszabályban rögzített eljárása során személyes adatok átadására kötelezi az Adatkezelőt, úgy Adatkezelő jogszabályi kötelezettségét teljesítve, köteles a kért adatokat az eljáró bíróság vagy hatóság rendelkezésére bocsátani.

AZ ADATKEZELÉSBE BEVONT ADATFELDOLGOZÓ:
Google Ireland Limited, Gordon House, Barrow Street, Dublin 4, Írország
Adatfeldolgozői tevékenység: A Google Forms online kérdőív működéséhez szükséges informatikai szolgáltatás biztosítása, a kérdőíven megadott személyes adatok elektronikus rögzítése, tárolása és az adatkezelő számára történő hozzáférhetővé tétele.

A SZEMÉLYES ADATOK TÁROLÁSÁNAK IDŐTARTAMA:
Az adatkezelési cél megvalósulásáig, vagyis a facsemete és névtábla átadásának megvalósulásáig, vagy az érintett törlési kérelméig. 

AUTOMATIZÁLT DÖNTÉSHOZATAL TÉNYE: 
Az adatkezelés során automatizált döntéshozatal nem történik.

AZ ADATKEZELÉS FOLYAMATÁNAK LEÍRÁSA:	

Nagykovácsi Nagyközség Önkormányzata a „Minden születendő gyermeknek ültessünk egy fát!” program keretében egy facsemete és egy névtábla átadásával szeretné köszönteni a nagykovácsi gyermekeket. A programban való részvételhez a szülők a Google Forms alkalmazásban létrehozott online jelentkezési űrlap kitöltésével jelentkezhetnek.
A program keretében lehetőség van a korábbi években elültetett, de időközben kiszáradt fák, valamint az eltűnt névtáblák pótlásának igénylésére is. Az online űrlapon megadott adatok a Google szolgáltatásának igénybevételével kerülnek rögzítésre és tárolásra. Az adatokat a Hivatal a jelentkezések feldolgozása, a facsemeték és névtáblák elkészíttetése, átadása, valamint a pótlási igények teljesítése érdekében kezeli.


[bookmark: _Hlk7077971]AZ ÉRINTETTI JOGGYAKORLÁSRA VONATKOZÓ SZABÁLYOK:
· Az érintett jogosult arra, hogy tájékoztatást kapjon személyes adatai kezeléséről, így különösen az adatkezelés céljáról, jogalapjáról, időtartamáról, az adatkezeléssel érintett adatkategóriákról, valamint az adatokat megismerő címzettek köréről. (tájékoztatáshoz való jog)
· Az érintett jogosult arra, hogy visszajelzést kapjon arról, hogy személyes adatainak kezelése folyamatban van-e, és amennyiben igen, jogosult a kezelt személyes adataihoz, valamint az adatkezelésre vonatkozó kapcsolódó információkhoz hozzáférni. (hozzáféréshez való jog)
· Az érintett jogosult arra, hogy kérje a rá vonatkozó pontatlan személyes adatok indokolatlan késedelem nélküli helyesbítését, illetve a hiányos adatok kiegészítését. (helyesbítéshez való jog)
· Az érintett jogosult arra, hogy a jogszabályban meghatározott feltételek fennállása esetén kérje személyes adatainak törlését, különösen akkor, ha az adatkezelés célja megszűnt, vagy az adatkezelés jogellenes. (törléshez való jog)
· Amennyiben az adatkezelés az érintett hozzájárulásán alapul, az érintett jogosult arra, hogy hozzájárulását bármikor visszavonja, amely azonban nem érinti a visszavonás előtti adatkezelés jogszerűségét. (hozzájárulás visszavonásához való jog) 
· Az érintett jogosult arra, hogy kérje személyes adatai kezelésének korlátozását, amelynek eredményeként az adatkezelés – a tárolás kivételével – csak meghatározott feltételek mellett folytatható. (korlátozáshoz való jog)
· Az érintett jogosult arra, hogy a rá vonatkozó, általa az adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, illetve – amennyiben ez technikailag megvalósítható – kérje azok más adatkezelő részére történő továbbítását. (adathordozhatósághoz való jog)
· Az érintett jogosult arra, hogy jogainak megsértése esetén jogorvoslattal éljen, így panaszt tegyen a Nemzeti Adatvédelmi és Információszabadság Hatóságnál, valamint – választása szerint – bírósághoz forduljon személyes adatainak jogellenes kezelése miatt. (jogorvoslathoz való jog)

Az Adatkezelő megfelelő technikai és szervezési intézkedésekkel gondoskodik a személyes adatok biztonságáról, valamint biztosítja, hogy az adatkezelés megfeleljen a GDPR, továbbá az egyéb irányadó adatvédelmi és titokvédelmi szabályok rendelkezéseinek. Az Adatkezelő a személyes adatokat védi különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

Az Adatkezelő törekszik arra, hogy az érintettek részére nyújtott tájékoztatás a GDPR előírásainak megfelelően tömör, átlátható, érthető, könnyen hozzáférhető, világos és közérthető legyen.

Amennyiben az érintett a jelen tájékoztatóban ismertetett adatkezeléssel összefüggésben a GDPR szerinti jogait kívánja gyakorolni, kérelmét elsősorban írásban terjesztheti elő az Adatkezelő adatvédelmi tisztviselőjének a jelen tájékoztatóban megjelölt elérhetőségén. Az érintett kérelmére az Adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatást ad, illetve intézkedik. E határidő a kérelem összetettségére vagy a kérelmek számára tekintettel legfeljebb további két hónappal meghosszabbítható, amelyről az Adatkezelő az érintettet a kérelem beérkezésétől számított egy hónapon belül tájékoztatja.

Amennyiben az Adatkezelő az érintett kérelme alapján nem tesz intézkedést, vagy az érintett az Adatkezelő intézkedését nem fogadja el, az érintett jogorvoslattal élhet.
Az érintett az adatkezeléssel kapcsolatos panaszával a Nemzeti Adatvédelmi és Információszabadság Hatósághoz fordulhat, tov ábbá választása szerint bírósághoz is fordulhat.

A Nemzeti Adatvédelmi és Információszabadság Hatóság elérhetőségei
Cím: 1055 Budapest, Falk Miksa u. 9-11.
Levelezési cím: 1363 Budapest, Pf.: 9.
A Hatóság honlapjának elérhetősége: https://www.naih.hu 

